Ilgtermiņa finanšu ieguldījumi

Ilgtermiņa finanšu ieguldījumi jeb  ''pērc un tur'' (angļu: buy and hold) ir uzņēmuma ieguldījumi finanšu instrumentos ilgāk par gadu un no kuriem ienākumus ir paredzēts iegūt procentu, dividenžu veidā, kā maksu par izmantošanas tiesībām.

Šāda pieeja nozīmē pārliecību, ka investīciju vērtība nākotnē būs augstāka. Investoriem nevajadzētu ļauties nesenā pagātnes notikumu un emociju ietekmei, un viņiem jāapzinās sava tendence nepieņemt risku. Investoriem jāiegādājas finanšu instrumenti, kuru vērtība, kā viņi sagaida, ilgtermiņā pieaugs. Investori, kas izmanto stratēģiju ''pērc un tur'', nepārdod aktīvus pēc to vērtības krituma. Viņi nenodarbojas ar spekulācijām tirgū (t. i., nepārdod vērtspapīrus, lai tos atkal nopirktu par zemāku cenu) un neuzskata sezonālas tirgus svārstības par nozīmīgām.

''Pērc un tur'' ir pasīvās pārvaldības stratēģijas piemērs. Šo stratēģiju iesaka Vorens Bafets, Džons Bogls, Bertons Malkiels un Benjamins Greems, jo ilgtermiņā ir novērojama cieša saikne starp akciju tirgus pieaugumu un ekonomikas izaugsmi.

 Ilgtermiņa finanšu ieguldījumu veidi 
 ilgtermiņa vērtspapīru iegāde (akcijas, obligācijas uc.);
 iltermiņa monetārie instrumenti (noguldījumi bankās, aizdevumi citām organizācijām utt.);
 līdzdalība citu organizāciju kapitālā.

 Līdzdalības novērtēšanas metodes 
Līdzdalību kapitālsabiedrībās uzrāda finanšu pārskatā, izmantojot vienu no divām uzskaites metodēm: izmaksu metodi vai pašu kapitāla metodi.

 Izmaksu metode 

Saskaņā ar izmaksu metodi finanšu ieguldījumi kapitālsabiedrībās un citi līdzīga rakstura ieguldījumi tiek uzskaitīti to iegādes vērtībā. Šo uzskaites vērtību veido:

 Sākotnēji atzīstot:

 naudas iemaksas pamatkapitālā;
 mantas ieguldījumi pamatkapitālā.

2. Katra pārskata perioda beigās:

 tiek izvērtēta un, ja nepieciešams, atzīta līdzdalības vērtības samazināšanās.

 Pašu kapitāla metode 

Pašu kapitāla metode atspoguļo iestādes līdzdalību, ņemot vērā kapitālsabiedrības pašu kapitāla izmaiņas. Uzskaites vērtība veidojas šādi:

 Sākotnēji atzīstot:

 naudas iemaksas pamatkapitālā;
 mantas ieguldījumi pamatkapitālā.

2. Katra pārskata perioda beigās:

 līdzdalības vērtība tiek palielināta vai samazināta atbilstoši iestādes līdzdalības proporcijai kapitālsabiedrības pašu kapitāla izmaiņās;
 aprēķins balstās uz kapitālsabiedrības gada pārskata datiem;
 līdzdalības vērtību nosaka, reizinot kapitālsabiedrības pašu kapitāla apjomu ar iestādes īpašumā esošās daļas procentu.
 Ārējās saites 
  Gada pārskatu un konsolidēto gada pārskatu likums Likumi.lv
   Ilgtermiņa finanšu ieguldījumi un to uzrādīšana finanšu pārskatā no žurnāla Bilance

Kategorija:Kapitālieguldījumi